stanford-oval/wikipedia huggingface dataset:
Käytäntöverkostot
Tiedonvaihto käytäntöverkostoissa

Käytäntöverkostojen ihmiset eivät välttämättä tunne toisiaan, vaikka he työskentelisivätkin saman aihepiirin ympärillä. Käytäntöverkostojen ihmisiä yhdistää yleensä aiheeseen liittyvä osaaminen ja verkosto muodostuu usein epäsuorasti esimerkiksi erilaisten uutiskirjeiden ja nettisivujen pohjalta. Tämän johdosta myös käyttäjien välinen kommunikointi tapahtuu yleensä epäsuorasti esimerkiksi kolmansien osapuolten kautta. Tietotekniikka mahdollistaa tiedon nopean levityksen suurelle joukolle.
Käytäntöverkostoissa ihmiset käyttävät omaa aikaansa ja resurssejaan laajentaakseen suuremman joukon osaamista, joten yksi keskeinen asia käytäntöverkostojen toimivuudessa on yksittäisten ihmisten motivaatio jakaa tietoa. Motivaationa voi olla esimerkiksi auttamisen ilo, mutta usein yksilöt odottavat myös jonkinlaista sosiaalista palkintoa kuten hyväksyntää ja arvostusta. Osallistumisen siis odotetaan parantavan mainetta verkoston sisällä. On myös huomattu, että yksilöt joilla on asiantuntemusta osallistuvat useammin tiedonjakoon verrattuna yksilöihin joiden tietotaito ei ole yhtä hyvää.
Lafia

| Lafia |
| --- | --- |
 Lafia
 Koordinaatit: 8.4903°N, 8.5128°E 
Valtio:   Nigeria
Osavaltio:  Nasarawa
Paikallishallintoalue:  Lafia
Hallinto:  
 – Hallinnon tyyppi:  paikallishallintoalue, kaupunki
Pinta-ala  ():  
 – Kokonaispinta-ala:  180,1 km²
Väkiluku (2006)  ():  330 712
Aikavyöhyke:  UTC+1
Infobox OKVirheellinen NIMI-arvo: 
Lafia, aiemmalta nimeltään Lafia Beri-Beri, on Nigerian Nasarawan osavaltion pääkaupunki ja yksi osavaltion paikallishallintoalueista (LGA). Se sijaitsee Nigerian keskiosassa, Lafiaan saapuu rautatielinja Port Harcourtista ja Lafia on Makurdista Josiin johtavan valtatien varrella. Lafia sijaitsee linnuntietä 128 kilometriä pääkaupunki Abujasta itäkaakkoon. Vuonna 2006 Lafian väkiluku oli 330 712.
Alkujaan paikalla sijaitsi aragojen pieni kaupunki (Anane). Lafiasta tuli merkittävä paikallinen päällikkökunta 1800-luvun alussa. Mohamman Agwen hallinnon aikana (1881–1903) Lafian markkinoista tuli eräs tärkeimmistä Benuen laaksossa ja sieltä avattiin kauppareitti 90 kilometriä lounaaseen sijaitsevaan Lokoon, Benuejoen jokisatamaan.
Vuonna 1903 pohjoista Nigeriaa kontrolloineet britit tunnustivat päällikkö Musan Lafian ensimmäiseksi emiiriksi. Emiraatti muodosti valtaosan Benuen provinssin Lafian seudusta. Vuonna 1967 kaupungista tuli osa Benue-Plateaun osavaltiota, ja 1976 se liitettiin Plateaun osavaltioon. Vuonna 1996 Lafiasta tuli uuden Nasarawan osavaltion pääkaupunki.
Nykyään Lafia on seesaminsiementen ja soijapapujen keräilypiste ja kaupankäynnin keskus jamssille, durralle, hirssiille ja puuvillalle. Maanviljelyn ohella puuvillan kutominen ja värjäys ovat olleet vakituisen väestön perinteistä toimintaa. Lähistöltä louhitaan tinaa ja kolumbiittia ja kaupungin kaakkoispuolella on kivihiliesiintymä.
Kaupungissa sijaitsee esimerkiksi emiirin palatsi, Lafian keskusmoskeija ja Lafian federaatioyliopisto (2010).
Aiheesta muualla

Kuvia tai muita tiedostoja aiheesta Lafia Wikimedia Commonsissa
Kulmaharjanne

oli jyrkkä kulmaharjanne.
Monella nykyihmisellä kulmaharjanne (nuolella osoitettuna) on tuskin havaittavissa.
Kulmaharjanne on silmien yläpuolella oleva ulkoneva luumuodostelma.
Nykyihmisen kulmaharjanne on loiva verrattuna edeltäjiensä, varhaisten ihmisapinoiden jyrkkään kulmaharjanteeseen. Tämän ansiosta nykyihminen pystyy ilmehtimään kasvoillaan monipuolisemmin kuin edeltäjänsä. Kulmaharjanteen päällä kasvavien kulmakarvojen liikuttelu auttaa esimerkiksi kiukun ja hämmästyksen ilmentämistä.
Aiheesta muualla

Kuvia tai muita tiedostoja aiheesta Kulmaharjanne Wikimedia Commonsissa
Kōan

Kōan (jap. 公案; kor. kong-an 공안) on tarina, dialogi, kysymys tai toteamus, jota käytetään zen-buddhalaisessa harjoituksessa synnyttämään oppilaalle suuren epäilyksen mieli, sekä testaamaan oppilaan kehittymistä zen-harjoituksessaan. Kōaneja käytetään erityisesti japanilaisessa rinzai-koulukunnassa.
Kōan-harjoituksen tarkoituksena on saavuttaa vastaus kōaniin kokemuksen muodossa. Usein koan on paradoksaalinen kysymys juuri sen vuoksi, että sen tarkoituksena on osoittaa loogisen ja dualistisen ajattelun rajallisuus ja täten auttaa oppilas irroittautumaan takertumisestaan ajatteluun. Esimerkiksi kysymykseen "millainen ääni syntyy yhtä kättä taputettaessa?" on zen-harjoituksessa täysin tarpeetonta yrittää luoda oikeaa vastausta ajattelulla.
Aloittelevan kōan-harjoituksen tarkoitus on luoda kysymykseen vastaus kokemalla valaistumiskokemus, satori. Kōanin ratkaisu ei tarkoita harjoituksen päättymistä. Onnistuneen vastauksen jälkeen kōan-harjoitus jatkuu uusien kōanien muodossa osana muuta zen-harjoitusta entisen mukaisesti, jotta ratkaisukokemusta opitaan kehittämään, ymmärtämään ja hyödyntämään jokapäiväisessä arjessa.
Aiheesta muualla

Gateless Gate  koaneja 1200-luvulta.
Shojoruku - Book of Serenity (Arkistoitu – Internet Archive)  koaneja 1100-luvulta.
Kuopion lääninhallitusrakennus

| Kuopion lääninhallitusrakennus |
| --- | --- |
 Kuopion lääninhallitusrakennus keväällä 2012
Osoite:  Hallituskatu 12–14 70100 Kuopio
Sijainti:  Kuopio
Koordinaatit:  62°53′16″N, 027°41′20″E
Valmistumisvuosi:  1885
Suunnittelija:  Konstantin Kiseleff
Omistaja:  Senaatti-kiinteistöt
Käyttäjä:  Itä-Suomen aluehallintovirasto
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kuopion lääninhallitusrakennus on rakennus Kuopiossa, Väinölänniemen kaupunginosassa. Rakennus sijaitsee Hallituskadulla Kuopionlahden (vesialue) ja Väinölänniemen puiston välittömässä läheisyydessä. Sen on suunnitellut arkkitehti Konstantin Kiseleff, joka sai rakennussuunnitelman (Projekt för Guvernörs residens i Kuopio stad) valmiiksi vuonna 1882. Kuopion läänin lääninhallituksen henkilökunta muutti rakennukseen vuonna 1885. Se edustaa uusrenessanssin arkkitehtoonista tyylisuuntaa. Rakennus on täysin suojeltu  sekä ulko- että sisäpuolelta. Rakennuksen omistaa valtionyhtiö Senaatti-kiinteistöt, ja siinä toimii Itä-Suomen aluehallintoviraston Kuopion toimipaikka.
Lääninhallitukselle varattiin sen nykyinen paikka Piispanpuiston laidalta vuoden 1860 asemakaavassa. Talon ensimmäiset piirustukset laati arkkitehti E. B. Lohrmann vuonna 1865. Kuitenkin nämä kuten monet muut myöhemmin laaditut suunnitelmat jäivät toteutumatta.
Rakennuksen mahtipontisuus kuvastaa sitä, millainen asema maaherralla oli rakennuksen valmistumisen aikaan. Hulppean päärakennuksen lisäksi kokonaisuuteen kuuluvat sivuille rakennetut yksikerroksiset rakennukset, joita korotettiin ja jatkettiin myöhemmin. Kokonaisuuteen kuului lisäksi suuri puutarha huvimajoineen, joka ulottui Kuopionlahden rantaan saakka.
Aiheesta muualla

Ojala, Matti: Lääninhallitus vaalii uusrenessanssin henkeä Kuopiossa. Projektiuutiset, 2002, nro 1.  Artikkelin verkkoversio.[vanhentunut linkki]
Lääninhallituksen talo Suomen Museot Online. Museovirasto.[vanhentunut linkki]
Kuopion Piispanpuiston ympäristö ja kuurojen koulu Valtakunnallisesti merkittävät rakennetut kulttuuriympäristöt RKY. Museovirasto.
Jorma Teppo: Kuopion lääninhallitus Rakennushistoriaselvitys. Senaatti-kiinteistöt
Kohti tuntematonta

| Kohti tuntematonta> The Sea Chase |
| --- | --- |

Ohjaaja:  John Farrow
Käsikirjoittaja:   James Warner Bellah  John Twist 
Perustuu:  Andrew Geerin romaaniin The Sea Chase (1948)
Tuottaja:  John Farrow
Säveltäjä:  Roy Webb
Kuvaaja:  William H. Clothier
Leikkaaja:  William Ziegler
Pukusuunnittelija:  Moss Mabry
Pääosat:   John Wayne  Lana Turner 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:   1955-6-44. kesäkuuta 1955 (Yhdysvallat)  1955-11-2525. marraskuuta 1955 (Suomi)  
Kesto:  117 minuuttia
Alkuperäiskieli:  englanti
Tuotto:  6 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Kohti tuntematonta (engl. The Sea Chase) on vuonna 1955 ensi-iltansa saanut John Farrow’n ohjaama ja tuottama yhdysvaltalainen sotadraamaelokuva, jonka pääosissa ovat John Wayne ja Lana Turner. Elokuva perustuu Andrew Geerin vuonna 1948 julkaistuun romaaniin The Sea Chase, jonka pohjalta James Warner Bellah ja John Twist sovittivat käsikirjoituksen.
Juoni

Karl Ehrlich (John Wayne) on australialaiseen satamaan sijoitetun rahtialuksen saksalainen kapteeni. Natsismin äänekäs vastustaja Ehrlich saa tietää, että toinen maailmansota on alkanut Euroopassa, ja hänen on välittömästi lähdettävä Saksaan. Matkalla hänen on vältettävä alusta takaa-ajavia liittoutuneiden aluksia. Hänen aluksellaan on saksalainen vakooja Elsa Keller (Lana Turner), jonka turvallisuuden hänen on taattava. Matkan aikana brittiläisalus, jonka komentajana on Jeff Napier (David Farrar), pääsee heidän jäljilleen.
Näyttelijät

| 0 | 1 | 2 |
| --- | --- | --- |
|  John Wayne  | … |  kapteeni Karl Ehrlich   |
|  Lana Turner  | … |  Elsa Keller   |
|  David Farrar  | … |  komentaja Jeffrey ”Jeff” Napier   |
|  Lyle Bettger  | … |  perämies Kirchner   |
|  Tab Hunter  | … |  kadetti Wesser   |
|  James Arness  | … |  Schlieter   |
|  Richard Davalos  | … |  kadetti Walter Stemme   |
|  John Qualen  | … |  pääinsinööri Schmitt   |
|  Paul Fix  | … |  Max Heinz   |
|  Lowell Gilmore  | … |  kapteeni Evans   |
|  Luis Van Rooten  | … |  Matz   |
|  Alan Hale Jr.  | … |  Wentz   |
|  Wilton Graff  | … |  pääkonsuli Hepke   |
|  Peter Whitney  | … |  Bachman   |
|  Claude Akins  | … |  Winkler   |
|  John Doucette  | … |  Bos’n   |
|  Alan Lee  | … |  Brounck   |
Tuotanto

Metro-Goldwyn-Mayer lainasi Warner Brosille sopimusnäyttelijänsä Lana Turnerin elokuvaa varten. Kohti tuntematonta -elokuvan tuotanto alkoi 24. syyskuuta 1954 ja päättyi saman vuoden joulukuun puolessa välissä. Vaikka elokuvan mahdollisiksi kuvauspaikoiksi kaavailtiin aluksi Karibian ja Meksikon rannikkoalueita, osa elokuvan kohtauksista kuvattiin niiden sijaan lopulta Havaijilla. Kuvausten aikana John Wayne joutui kahdesti sairaalahoitoon korvatulehduksen takia.
Musiikki

Lana Turner laulaa englanniksi elokuvassa saksalaisen kappaleen ”Steh’ Ich im Finster Mitternacht”, joka tunnetaan myös nimellä ”Treue Liebe”. Kappaleen englanninkielinen käännös oli tehty elokuvaa varten.
Ensi-ilta ja vastaanotto

Kohti tuntematonta sai teatteriensi-iltansa Yhdysvalloissa 4. kesäkuuta 1955 ja Suomessa 25. marraskuuta 1955. Elokuva oli ilmestymisvuonnaan kymmeneksi tuottoisin elokuva Pohjois-Amerikassa.
Aiheesta muualla

Kohti tuntematonta Internet Movie Databasessa (englanniksi)
Kuvia tai muita tiedostoja aiheesta Kohti tuntematonta Wikimedia Commonsissa
John Farrow, John Wayne ja Lana Turner elokuvan kuvauksissa.
Kummeli V

Kummeli V (työnimi Viimeistä päivää – eli kerran vielä pojat) on viides suomalaisen viihderyhmän Kummelin tekemä elokuva, joka sai ensi-iltansa elokuvateattereissa 19. helmikuuta 2014.
Elokuvan ohjaajana toimii Solar Filmsille aiemmin ohjannut Aleksi Mäkelä. Tuotannosta vastaavat Markus Selin ja Aleksi Mäkelä / Nummela Filmi sekä Timo Kahilainen / Porkkana Ryhmä. Elokuvan levityksestä vastaa Nordisk Film. Elokuvan teaser julkaistiin 8. marraskuuta 2013 ja traileri 17. joulukuuta 2013 yksinoikeudella Iltalehden IL-TV:ssä. Lisäksi 18. tammikuuta 2014 julkaistiin IL-TV:ssä making of -video, jossa Olli Keskinen esittää Kummeli-sarjasta tuttua toimittajaa Eero Kakkoa ja toimii dokumentin haastattelijana. Elokuva esitettiin neliosaisena sarjana 10. maaliskuuta 2016 alkaen Yle TV2:lla. Yle Areenassa sarja julkaistiin kokonaisuudessaan jo 9. maaliskuuta 2016.
Kummeli V julkaistiin DVD:nä ja Blu-rayna 13. elokuuta 2014.
Rooleissa

| 0 | 1 | 2 |
| --- | --- | --- |
|  Timo Kahilainen  | … |  Gerhard Rihmakallo / Jouni Hirvi / Yrjö Kortesmäki / Thomas / John Excalibur   |
|  Heikki Silvennoinen  | … |  Monkki Mähönen / Antti / Arvo Hakala / Hesekiel Toukka / Make / Barock / Bill Excalibur   |
|  Heikki Vihinen  | … |  David Foster / Jarmo / baarimikko / Metusalem Toukka / Otto Luger-Parabellum / kannibaalien johtaja   |
|  Heikki Hela  | … |  Tomi / Risto / Erkki "Likasanko" Sysimetsä / Jeremias Toukka / Ivan Draco   |
|  Kaisa Mattila  | … |  Heidi Hunajamäki / Stina   |
|  Ville Myllyrinne  | … |  Kurre von Riikonen   |
|  Jussi Vatanen  | … |  Julle Rekola   |
|  Tom Pöysti  | … |  Kalle Mörtfelt   |
|  Aake Kalliala  | … |  Isaskar Toukka   |
|  Jukka Rasila  | … |  Sakari Äes   |
|  Seela Sella  | … |  Terttu   |
|  Markku Toikka  | … |  Pentti   |
|  Iina Kuustonen  | … |  Tupsu   |
|  Kaarina Hazard  | … |  Justiina   |
|  Kari Hietalahti  | … |  Nahkajaska   |
|  Heli Sutela  | … |  Helena / Sirkka   |
|  Ilkka Heiskanen  | … |  Taneli Isotalo   |
|  Riku Suokas  | … |  partiojohtaja Peter Granfelt   |
|  Anna-Maija Tuokko  | … |  Susanna   |
|  Pekka Huotari  | … |  kokki   |
|  Kai Lehtinen  | … |  Ögil Balthasar   |
|  Heikki Kinnunen  | … |  Rauno Ylimäki   |
|  Tom Lindholm  | … |  lakeija   |
|  Emmi Kaislakari  | … |  Barbara   |
|  Ritva Roine  | … |  tarjoilija   |
|  Heidi Kiviharju  | … |  naisposteljooni   |
|  Tuija Ernamo  | … |  Alma   |
|  Irina Tundra  | … |  maalaistyttö   |
|  Wiley Cousins  | … |  japanilainen tulkki   |
|  Aleksi Mäkelä  | … |  lentäjä   |
Tiivistetyt tuotantotiedot

| --- | --- |
Käsikirjoitus:: Heikki Vihinen, Timo Kahilainen ja Heikki Silvennoinen
Musiikki:: Timo Kahilainen ja Heikki Silvennoinen
Puvustus:: Jaana Aro
Maskeeraus:: Tiina Ryynänen ja Hannele Rantanen
Lavastus:: Marjatta Kuivasto ja Lasse Männikkö
Äänisuunnittelu:: Pekka Karjalainen
Leikkaus:: Kimmo Taavila
Kuvaus:: Pini Hellstedt F.S.C.
Tuottajat:: Markus Selin, Aleksi Mäkelä ja Timo Kahilainen
Ohjaus:: Aleksi Mäkelä
Tuotanto:: Nummela Filmi Oy ja Porkkana Ryhmä Oy
Elokuvan levitys:: Oy Nordisk Film Ab
Kuvaukset:: Heinä-elokuu 2013
Ensi-ilta:: 19. helmikuuta 2014
Tuotantobudjetti:: 1 600 000 €
Suomen elokuvasäätiön tuki:: 450 000 €
Rahoittava TV-yhtiö:: Yle TV2
Markkinonnin yhteistyökumppani:: Elisa
Jälkituotanto:: Post Control Helsinki Oy
Äänituotanto:: Meguru Film Sound Oy
Erikoisefektit:: Troll VFX Oy
Ikäraja:: 
Sisältösymbolit:: 
Kopioiden määrä:: 117 kpl.
DVD ja Blu-ray-julkaisu

Kummeli V julkaistiin DVD:nä ja Blu-rayna 13. elokuuta 2014. DVD-julkaisun lisämateriaalina on Mahtava Making of, Elokuvan hetki -klipit ja trailerit. Julkaisija on Nordisk Film.
| Kuvaformaatti | Ääniraita | Tekstitys | Lisämateriaali |
| --- | --- | --- | --- |
| 16:9 anamorfinen 2.39:1 (DVD)   High Definition Widescreen - 2.39:1 (1080P) (Blu-ray) | suomi - Dolby Digital 5.1, Stereo (DVD)   suomi - DTS-HD Master Audio 5.1, Stereo (Blu-ray) | ruotsi   englanti   suomi heikkokuuloisille |  Mahtava Making of  Elokuvan hetki -klipit  Trailerit Levyjen lukumäärä: 1. |
Vastaanotto

| 0 | 1 | 2 |
| --- | --- | --- |
Episodi Joonas Alanne: 
Iltalehti Tuomas Riskala: 
MTV Minna Karila: 

Film-O-Holic.com-elokuvasivustolla Juha Rosenqvist sanoo Aleksi Mäkelän tuovan hyvää toiminnallisuutta Kummeli-elokuvaan mutta valittaa, että vauhdikkaan alun jälkeen vauhti hyytyy eivätkä viisi lomittain kulkevaa tarinaa jaksa kannatella pitkää elokuvaa. Hänestä sadan minuutin elokuvasta olisi voinut leikata vartin verran joutokäyntiä pois. Myös Iltalehden Tuomas Riskalan mielestä elokuvan alku toimii ja jälki on näyttävää, mutta loppupuoli on ”lähinnä vaivaannuttavaa seurattavaa piereskelevine kanttoreineen ja punaniskojen vangiksi päätyvine cityjuppeineen”.
Aiheesta muualla

| --- | --- |
 Viralliset sivustot Elokuvan virallinen Facebook-sivusto  Nordisk Filmin Kummeli V -tietosivu (Arkistoitu – Internet Archive)  Nordisk Filmin Kummeli V DVD ja Blu-ray-julkaisun tietosivu[vanhentunut linkki]  Suomen elokuvasäätiön Kummeli V -tietosivu (Arkistoitu – Internet Archive) :  Arvostelut Helsingin Sanomat: Kummeli V -arvostelu (Arkistoitu – Internet Archive)  Iltalehti: Kummeli V -arvostelu  Ilta-Sanomat: Kummeli V -arvostelu (Arkistoitu – Internet Archive)  V2.fi: Kummeli V -arvostelu  Mesta.net: Kummeli V -arvostelu  FilmiFIN: Kummeli V -arvostelu (Arkistoitu – Internet Archive)  Film-O-Holic.com: Kummeli V -arvostelu  xtv.fi: Kummeli V -arvostelu
Kulloon kartano

Kulloon kartano (ruots. Kullo gård) on Porvoossa Kulloon kylässä sijaitseva kartano.
Kartanon historia alkaa vuodesta 1613 kun kuningas Kustaa II Aadolf lahjoitti Kulloon kylästä viisi tilaa Torsten Stålhandsken velipuolelle rakuunaupseeri Lydik Mattsonille, aateloituna Grönfält. Grönfält osti sitten vielä kuudennen tilan samasta kylästä ja rakennutti Kulloon joen suulle Stenkullan säteritilan. Myöhemmin kartanon omistivat Grönfältin poika Kristian ja hänen jälkeensä tytär Anna. 1660-luvulla kartano oli amiraali Lorentz Creutzin omistuksessa, Creutz omisti myös lukuisia muita kartanoita Suomessa. Creutz kunnosti kartanon ja antoi sille sen nykyisen nimen. Creutz hukkui vuonna 1676 meritaistelussa Öölannin lähellä ja kartano siirtyi hänen tyttärelleen Helenalle. Vuonna 1683 valmistui uusi ns. karoliinista pohjakaavaa edustanut päärakennus.
Isovihan jälkeen Kulloon kartanon omisti kenraalimajuri Johan Stiernschantz kuolemaansa saakka 1728. Stiernschantzin pojanpoika majuri Johan Gustaf luovutti vuonna 1786 kartanoon apelleen everstiluutnantti Abraham de Freselle ja sai vastineeksi hänen komppanianpäällikön paikkansa Viaporin linnoituksesta. Vuonna 1796 uudeksi omistajaksi tuli Viaporin komendanttisihteeri Johan Fredrik Eneberg, joka rakennutti vuonna 1798 kartanoon uuden kolmikerroksisen mansardikattoisen päärakennuksen. Vuonna 1815 kartanon osti porvoolainen kauppias Jacob Othmanin, joka antoi kartanon nimeksi Jacobsberg. Kartano oli Othmanin jälkeläisten hallussa vuoteen 1910 saakka jolloin sen osti arkkitehti Carl Frankenhaeuser. Kartano on nykyisin Frankenhaeuserin perillisten hallussa.
Kartanon nykyinen päärakennus on kaksikerroksinen ja edustaa klassillista tyyliä. Sen suunnitteli kartanon omistanut arkkitehti Carl Frankenhaeuser ja se on rakennettu 1912–1914. Päärakennuksen säterikatto on katettu mustiksi poltetuilla kattotiilillä. Muihin kartanon rakennuksiin kuuluu 1700- ja 1800-luvuilta peräisin olevia hirsirakenteisia työväenasuntoja ja talousrakennuksia sekä 1900-luvun alussa rakennetut talli, työväenasuinrakennus ja nk. maitokamari. Kartanon yhdessä lisärakennuksessa toimii Butiken på Landet-vaatekauppa ja kartanon mailla on myös golf klubi.
Aiheesta muualla

Vastavalo.net : Ilmakuva Kulloon kartanon päärakennuksesta
Kääpiötypäköt

| Kääpiötypäköt |
| --- | --- |
 Täpläkorvatypäkkö (Myiornis auricularis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Napsijat Pipromorphidae
Suku::  Kääpiötypäköt Myiornis  W. Bertoni, 1901
Katso myös
   Kääpiötypäköt Wikispeciesissä   Kääpiötypäköt Commonsissa 
Infobox OKNimi-testi OK: 
Kääpiötypäköt (Myiornis) on tyrannien heimoon kuuluva lintusuku. Sukuun kuuluu 4 lajia.
Kääpiötypäkköihin (Myiornis) kuuluvia lajeja

Nokipäätypäkkö (Myiornis atricapillus)
Perunkääpiötypäkkö (Myiornis albiventris)
Täpläkorvatypäkkö (Myiornis auricularis)
Töpökääpiötypäkkö  (Myiornis ecaudatus)
Aiheesta muualla

ITIS: Myiornis (englanniksi)
Kokoonpanot koripallon Euroopan-mestaruuskilpailuissa 2009
Lohko A > Kreikka

| Numero | Pelaaja | Syntymäaika | Pituus | Nykyinen joukkue |  |  |
| --- | --- | --- | --- | --- | --- | --- |
| 4 | Giannis Kalambokis | 15.08.1978 | 196 |  Benetton Treviso |  |  |
| 5 | Ioannis Bourousis | 17.03.1982 | 215 |  Olympiakos BC |  |  |
| 6 | Nikolaos Zisis | 16.08.1983 | 197 |  Montepaschi Siena |  |  |
| 7 | Vasileios Spanoulis | 07.08.1982 | 193 |  Panathinaikos BC |  |  |
| 8 | Kostas Kaimakoglou | 15.03.1983 | 206 |  Maroussi BC |  |  |
| 9 | Antonis Fotsis | 01.04.1981 | 208 |  Panathinaikos BC |  |  |
| 10 | Giorgos Printezis | 22.02.1985 | 206 |  Unicaja Málaga |  |  |
| 11 | Andreas Glyniadakis | 26.08.1981 | 217 |  Olympiakos BC |  |  |
| 12 | Nick Calathes | 07.02.1989 | 196 |  Panathinaikos BC |  |  |
| 13 | Kosta Koufos | 24.02.1989 | 213 |  Utah Jazz |  |  |
| 14 | Stratos Perperoglou | 07.08.1984 | 203 |  Panathinaikos BC |  |  |
| 15 | Sofoklis Schortsanitis | 22.06.1985 | 208 |  Olympiakos BC |  |  |
Päävalmentaja
|  | Jonas Kazlauskas | 21.11.1954 |  |  |  |  |
Lohko A > Kroatia

| Numero | Pelaaja | Syntymäaika | Pituus | Nykyinen joukkue |  |  |
| --- | --- | --- | --- | --- | --- | --- |
| 4 | Roko Ukić | 05.12.1984 | 196 |  Milwaukee Bucks |  |  |
| 5 | Davor Kus | 21.07.1978 | 192 |  Benetton Treviso |  |  |
| 6 | Marko Popović | 12.06.1982 | 185 |  UNIKS Kazan |  |  |
| 7 | Nikola Vujčić | 14.06.1978 | 211 |  Olympiakos BC |  |  |
| 8 | Nikola Prkačin | 15.11.1975 | 208 |  KK Cibona |  |  |
| 9 | Marin Rozić | 14.02.1983 | 203 |  KK Cibona |  |  |
| 10 | Zoran Planinić | 12.09.1982 | 201 |  CSKA Moskova |  |  |
| 11 | Mario Stojić | 06.05.1980 | 198 |  Menorca Bàsquet |  |  |
| 12 | Krešimir Lončar | 12.02.1983 | 210 |  UNIKS Kazan |  |  |
| 13 | Marko Banić | 31.08.1984 | 206 |  CB Bilbao Berri |  |  |
| 14 | Sandro Nicević | 16.06.1976 | 211 |  Benetton Treviso |  |  |
| 15 | Mario Kasun | 05.04.1980 | 216 |  Efes Pilsen SK |  |  |
Päävalmentaja
|  | Jasmin Repeša | 01.06.1961 |  |  |  |  |
Lohko A > Makedonia

| Numero | Pelaaja | Syntymäaika | Pituus | Nykyinen joukkue |  |  |
| --- | --- | --- | --- | --- | --- | --- |
| 4 | Vrbica Stefanov | 19.02.1973 | 185 |  ViveMenorca |  |  |
| 5 | Dimitar Mirakovski | 14.05.1981 | 178 |  CSKA Sofia |  |  |
| 6 | Darko Sokolov | 08.05.1986 | 190 |  KK MZT Skopje |  |  |
| 7 | Riste Stefanov | 30.08.1981 | 194 |  AEK Ateena BC |  |  |
| 8 | Vojdan Stojanovski | 09.12.1987 | 194 |  KK AMAK SP |  |  |
| 9 | Pero Blaževski | 28.09.1972 | 196 |  KK Vardar |  |  |
| 10 | Dime Tasovski | 08.11.1980 | 201 |  Polytekhnika-Halychyna Lviv |  |  |
| 11 | Todor Gečevski | 28.08.1977 | 210 |  KK Zadar |  |  |
| 12 | Pero Antić | 29.07.1982 | 209 |  Lokomotiv Kuban |  |  |
| 13 | Damjan Stojanovski | 09.12.1987 | 193 |  KK Vardar |  |  |
| 14 | Jeremiah Massey | 22.07.1982 | 202 |  Real Madrid Baloncesto |  |  |
| 15 | Predrag Samardžiski | 11.04.1986 | 215 |  KK FMP |  |  |
Päävalmentaja
|  | Jovica Arsić | 03.11.1968 |  |  |  |  |
Lohko A > Israel

| Numero | Pelaaja | Syntymäaika | Pituus | Nykyinen joukkue |  |  |
| --- | --- | --- | --- | --- | --- | --- |
| 4 | Moran Rot | 10.11.1982 | 183 |  Hapoel Jerusalem BC |  |  |
| 5 | Yuval Neimi | 31.08.1985 | 187 |  Hapoel Jerusalem BC |  |  |
| 6 | Gal Mekel | 04.03.1988 | 195 |  Maccabi Tel Aviv BC |  |  |
| 7 | Raviv Limonad | 26.08.1984 | 191 |  Maccabi Tel Aviv BC |  |  |
| 8 | Guy Pnini | 04.09.1983 | 200 |  Maccabi Tel Aviv BC |  |  |
| 9 | Yotam Halperin | 24.01.1984 | 193 |  Olympiakos BC |  |  |
| 10 | Tal Burstein | 19.02.1980 | 198 |  Maccabi Tel Aviv BC |  |  |
| 11 | Lior Eliyahu | 09.09.1985 | 203 |  Maccabi Tel Aviv BC |  |  |
| 12 | Moshe Mizrahi | 08.04.1980 | 202 |  Maccabi Haifa BC |  |  |
| 13 | Ido Kozikaro | 08.01.1978 | 202 |  Maccabi Haifa BC |  |  |
| 14 | Yaniv Green | 16.05.1980 | 206 |  Maccabi Tel Aviv BC |  |  |
| 15 | Amit Tamir | 02.12.1979 | 208 |  Ironi Ashkelon |  |  |
Päävalmentaja
|  | Zvi Sherf | 18.12.1951 |  |  |  |  |